作者：无名氏
词牌/韵律：霜叶飞

paragraphs: 故宫秋晚馀芳尽，轻阴闲淡池阁。
凤泥银暗玳纹花，卷断肠帘幕。
渐砌菊、遗金谢却，芙蓉才共清霜约。
半弄蕊、冰绡波浅，拂胭脂、翠琼连并雕萼。
应是曾倚东君，纵艳姿轻盈，映损丹杏红药。
旋成深妒，判与西风，任从开落。
况衰晚、渊明意薄。
重阳羞对吟酌。
待说与江梅，早傅粉匀香，慰伊萧索。